Rusoj estas arestitaj, ĉar ili laŭdas pacon, kaj tiu vorto estas nun malpermesita
#000001
Bildo : « pacon » en la rusa lingvo
#000002
Teni afiŝtabulon kun asteriskoj, svingi paketon de ŝinko, aŭ montriĝi kun ekzemplero de « Milito kaj paco » : jen tri sufiĉaj motivoj por esti arestita en Rusio. En la ĉi-suba video tradukita en la angla fare de “Courrier international”, la “Wall Street Journal” montras kiel la Kremlo subpremas ĉian formon de kontestado – eĉ supozita – esprimata de sia loĝantaro pri la milito en Ukrainio.
#000003
« Mi estis arestita post malpli ol tridek sekundoj », rakontas al la Wall Street Journal Dmitri Reznikov, studento pri sociologio ĉe la universitato de Moskvo. La sola krimo de la junulo estas, ke li stariĝis sur la Ruĝa placo, centre de Moskvo, kun afiŝtabulo, sur kio troviĝis ok asteriskoj – la sama nombro de literoj, kiun entenas en la rusa lingvo la slogano « Ne al la milito ». La ok literoj kostis al tiu studento monpunon ĝis 600 eŭroj, ĉar lia mesaĝo atencis la kredeblecon de la rusia armeo.
#000004
De la komenco de la rusia invado de Ukrainio, la 24an de februaro, la Kremlo plifortigis sian represian arsenalon, promulgante amendon, kiu ebligas puni ĝis ekvivalento de 12 000 dolaroj kaj dek kvin jaroj da malliberejo la civitanojn, kiuj senkreditigus la armeon aŭ cirkuligus informojn konsideratajn kiel mensogajn pri la milito.
#000005
Per la ekzemploj de punoj deciditaj kontraŭ tri rusaj civitanoj, la "Wall Street Journal" montras la amplekson de la cenzuro en la lando.
#000006
Porti afiŝtabulon, eĉ blankan, estas nun konsiderata kiel sufiĉa signo de malakordo por esti arestita.
#000007
Rusio : manifestaciantoj arestitaj kaj torturitaj, justico silentigita... Jen la dua milito de Vladimir Putin
#000008
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000009